“Malo conocido”, de Edu Moyano, guió guanyador del concurs “La Traca”
19 de juny de 2018

El passat dia 15 va tenir lloc en el Saló de Plens de l'Ajuntament el lliurament de premis de “La Traca”, el concurs nacional de guions de llargmetratge de comèdia organitzat per EDAV, associació de guionistes de l'audiovisual valencià, amb la col•laboració de l'Ajuntament de l'Eliana.

El primer premi d'aquesta segona edició, dotat amb 2.000 €, va recaure en el realitzador gallec Edu Moyano, gràcies a la seua obra “Malo conocido”. En l'acte també es va fer lliurament de sengles diplomes als altres dos concursants que van quedar finalistes: Fernando Cordero per la seua obra “Clara Atroz” i Miguel Ángel Polo, per “Happy Children”.

El guardó va ser lliurat per Salva Torrent, alcalde de l'Eliana i regidor de Cultura, qui va anunciar una tercera edició per al certamen el pròxim any. A més, també van acudir nombrosos representants del sector audiovisual valencià, entre ells César Martí, Director de Continguts i Programació de À Punt, i José Luis Moreno, Director Adjunt d'Audiovisuals i Cinematografia del Institut Valencià de Cultura. Enguany el jurat s'ha compost per José Marín, Paco López Barrio i Rodolf Sirera, qui ha lliurat els diplomes als finalistes.

En l'acte es va fer especial esment al creixement d'aquest jove concurs, que en el seu segon any ha rebut un 63 per cent més de treballs que en l'anterior, a més de destacar que el projecte guanyador de l'any passat, serà portat a la pantalla sota la direcció de David Marquès.